1/30/2019

План за работа на Комисијата за еднакви можности при Совет на општина Берово

**2019 година**

**ПЛАН**

**за работа на Комисијата за еднакви можности**

**на жените и мажите за 2019 година**

Согласно законот за еднакви можности меѓу мажите и жените, како постојано работно тело на Советот на Општина Берово функционира Комисијата за еднакви можности на жените и мажите, (во понатомошниот текст КEM).

Комисијата за еднакви можности на жените и мажите е формирана со цел да го промовира родовиот концепт на локално ниво и да го имплементира Законот за еднакви можности на жените и мажите.

# Општа цел

* Превенција од насилство, насилство врз жените и мажите и семејно насилство, (превенција и заштита од родово и полово базирано насилство);
* Промоција и вклучување на Општина Берово во родово одговорно буџетирање;
* Влијание во намалување на насилството кај децата и младата популација (разрешување на конфликти и превенција од насилство меѓу децата врз етничка, верска, полова и друга основа);
* Воспоставување на поголема соработка на Комисијата за еднакви можности на жените и мажите (КЕМ) со невладиниот сектор (НВО);
* Промоција на концептот за потикнување на еднаквите можности на жените и мажите и другите членови на заедницата за учеството во јавниот и политичкиот живот како значаен аспект за развој на граѓанско општество;

# Посебни цели

* Активности насочени против родово базирано насилство и насилство врз жените вклучувајки го и семејното насилство и секаков вид на насилство;
* Активности насочени кон лобирање и подигнување на свеста на релевантните субјекти на локално ниво за значењето на родовите политики и вклучување на родовиот концепт во процесот на креирање на буџетот, локалните политики, програми и проекти во Општината;
* Превенција и намалување на конфликтите помеѓу децата поттикнатти од етнички, верски традиционални и други разлики и почитување на истите;
* Јакнење на соработката меѓу Комисијата за еднакви можности на жените и мажите при Советот на Општина Берово со НВО;
* Еднакви можности на сите членови на заедницата за вклучување во јавниот, политичкиот и социјалниот живот (градење на Граѓански активизам);

# Задачи

Вклучување на родовата перспектива во процесот на проценување на импликации за жените и мажите на секоја планирана акција, вклучувајќи ја законската легислативата, политиките и програмите, во секоја област и на сите нивоа.

Припадниците на двата пола да стануваат интегрален дел од дизајнот, имплементацијата, мониторингот и евалуацијата на политиките и програмите на сите политички, образовни, економски и социјални сфери на локално ниво.

Комисијата за еднакви можности во својот план за работа во 2019 година, како приоритет го дава учеството во проектот„Со локална стратегија и локални акциони планови, до еднакви можности за жените и мажите во општините Делчево, Берово и Пехчево“ финансиски поддржан од Фондацијата The Kvinna till Kvinna, имплементиран од НВО„КХАМ“ Делчево.

Во првото тромесечје од годината КЕМ ќе посети работилница „Креирање на родово одговорни политики на локално ниво“, како учество на дводневен семинар за креирање на локалната стратегија, кој ќе придонесе во креирањето на идните правци на делување на комисијата.

# сфери на делување

1. Спречување на сите форми на насилство врз жените и други форми на насилство, семејно насилство,

2. Воведување на Општината во родово буџетски иницијативи преку иницијативи и предлози од страна на КЕМ;

3. Еднакви можности и антидискриминација во сите области (врз родова, етнилка, културна, традиционална, религиозна и друга основа);

4. Вклучување на граѓаните преку своите преставници во креирање на политики на локално ниво (Граѓански активизам);

5. Родови аспекти во политиките за поддршка на земјоделството и руралниот развој.

#  Форми и облици за реализација на активностите

• Работилници

• Лобирање и креативни притисоци

• Организирање дебати за определени прашања

• Семинари

• Организирање обуки по определени прашања

• Формирање на коалиции на НВО за организирано дејствување

• Информирање на граѓаните

• Медиумска афирмација

Изработил:

Координатор за еднакви можности на мажите и жените

Марина Предарска

Бр.09-518/1 Совет на Општина Берово

12.02.2019 година Претседател

Берово с.р. Јован Матеничарски